**Հավելված 1**

1. **Համագործակցության աշխատանքներ** և **իրականացման եղանակներ**

Ծրագրի շրջանակներում ՊԳԿ-ն և Նոյեմբերյանի համայնքապետարանը ակտիվորեն համագործակցել են Լեռնային Ղարաբաղի տարածաշրջանից փախստականներին Նոյեմբերյան համայնքի գյուղատնտեսական արժեշղթաներում ընդգրկելու ուղղությամբ: Այս համագործակցության առանցքային նպատակն է օգնել Նոյեմբերյան համայնքին փախստականներին աշխատանքի տեղավորվել գործող մասնավոր գյուղատնտեսական արժեշղթաներում, ինչպես նաև խրախուսման միջոցներ տրամադրել մասնավոր գործընկերներին ՝ փախստականներին աշխատանքի տեղավորելու դիմաց: Նոյեմբերյանի համայնքապետարանը հայտնաբերել է Նոյեմբերյան համայնքի տարածքում բնակվող այն փախստականներին, ովքեր պատրաստ են ընդգրկվել գյուղատնտեսական արժեշղթաներում, ինչպես նաև գյուղատնտեսական արժեշղթաներում գործող մասնավոր գործընկերներին, ովքեր պատրաստ են աշխատանքի ընդունել փախստականներին ՊԳԿ-ի և Նոյեմբերյանի համայնքապետարանի կողմից սահմանված նվազագույն պարտադիր ժամկետով։ Նոյեմբերյանի համայնքապետարանը բացահայտել և ՊԳԿ-ին է ներկայացրել այն կարիքները, որոնք անհրաժեշտ են փախստականներին համապատասխան մասնավոր գործընկեր(ների) հետ կապելու նախաձեռնությունը իրականացնելու համար։ Այդ կարիքները շարադրված են Նոյեմբերյան համայնքի ղեկավարի 2024 թվականի հունիսի 4-ին ներկայացված նամակում։ Ըստ այդ պաշտոնական նամակի, ՊԳԿ-ի և Նոյեմբերյանի համայնքապետարանի միջև որոշակի նախաձեռնության վերաբերյալ համագործակցության ձևերը հետևյալն են.

(ա) Մասնավոր գործընկերներին անհրաժեշտ են Աղյուսակ 1-ում (ստորև) թվարկված գյուղատնտեսական սարքավորումները՝ արտադրությունն ընդլայնելու և նոր աշխատակիցներ ընդունելու համար։ ՊԳԿ-ն պարտավորվում է պահանջվող սարքավորումները փոխանցել Նոյեմբերյանի համայնքապետարանին, իսկ վերջինս պարտավորվում է ապահովել, որ այդ սարքավորումներն անհատույց օգտագործման հանձնվեն համապատասխան մասնավոր գործընկերներին 30 օրացուցային օրվա ընթացքում։

(բ) Նոյեմբերյանի համայնքապետարանն ապահովում է.

- 60 օրացուցային օրվա ընթացքում շահագրգիռ մասնավոր գործընկերոջ և փախստականների միջև աշխատանքային պայմանագրի կնքում՝ նվազագույնը 1 տարի ժամկետով, լրիվ աշխատանքային դրույքով,

- ըստ անհրաժեշտության, սեզոնային աշխատանքների կատարման համար, մասնավոր գործընկերոջ/ների և փախստականների միջև սեզոնային աշխատանքային պայմանագրի կնքում,

- ՀՀ զբաղվածության շուկայում տվյալ աշխատանքի դիմաց միջին աշխատավարձից ոչ պակաս աշխատանքի վարձատրություն։

1. **ՊԳԿ-ի դերն ու պարտականությունները**

ՊԳԿ-ն պարտավորվում է Նոյեմբերյան համայնքում անհրաժեշտ ներդրում(ներ) կատարել սարքավորումներ տրամադրելու միջոցով:

1. **Նոյեմբերյանի համայնքապետարանի դերն ու պարտականությունները**

Նոյեմբերյանի համայնքապետարանը պարտավորվում է․

(ա) ապահովել ՊԳԿ-ից ստացված սարքավորումների պատշաճ օգտագործումը սույն Համաձայնագրում նշված նպատակներին համապատասխան,

(բ) ապահովել փախստականների զբաղվածությունը շահագրգիռ մասնավոր գործընկերոջ(ների) մոտ,

(գ) ապահովել, որ մասնավոր գործընկերը(ները) հավատարիմ մնան Համայնքի հանդեպ ստանձնած իրենց պարտավորություններին,

(դ) ստանձնել սույն Համաձայնագրի կիրարկման ժամանակ առաջացած ցանկացած վարչական/կազմակերպչական աշխատանք։

1. **Համակարգման մեխանիզմներ**

Կողմերի միջև կարող են հանդիպումներ հրավիրվել ՝ գնահատելու սույն Համաձայնագրի կատարումը, բացահայտելու բարելավման ենթակա ոլորտները և արժեքավոր դասեր քաղելու ՊԳԿ-ի և Նոյեմբերյանի համայնքապետարանի միջև համագործակցությունից:

**Աղյուսակ 1.**

|  |  |  |  |
| --- | --- | --- | --- |
| **No.** | **Սարքավորման նկարագրություն** | **Քանակ** | **Տեխնիկական բնութագրեր** |
|  | Ավտոկլավ | 1 | Բարձր ճնշման արտադրական սարքավորում, որն օգտագործվում է հյութերի, կոմպոտների և պահածոների մանրէազերծման համար՝ կիրառելով բարձր ջերմաստիճան և ճնշում: Ավտոկլավը կարևոր է արտադրանքի երկարաժամկետ անվտանգության և պահպանման համար: |
|  | Մրգերը և բանջարեղենը Մանրացնող/կոտրող սարքավորում | 1 | Սարքավորումը  նախատեսված է մրգերի և բանջարեղենի մանրացման\ կոտրման, այդ թվում՝ խնձոր, տանձ, վայրի տանձ, սմբուկ, պղպեղ, դդում և այլն: |

**Ի ՎԿԱՅՈՒՄՆ ՈՐԻ` Կողմերի պատշաճ կերպով լիազորված ներկայացուցիչները ստորագրեցին սույն Համաձայնագիրը:**

|  |  |
| --- | --- |
| ՊԳԿ-ի անունից՝ | Համայնքի անունից՝ |
| Անուն՝ Բոտագոզ Նարտաևա  Պաշտոն՝ ՊԳԿ-ի ծրագրի համակարգող Հայաստանում  Ստորագրություն՝  Ամսաթիվ՝ \_\_\_\_ \_\_\_\_\_\_\_\_\_\_\_\_\_\_\_\_ 2025 թ․ | Անուն՝ Արսեն Աղաբաբյան  Պաշտոն՝ Նոյեմբերյան համայնքի ղեկավար  Ստորագրություն՝  Ամսաթիվ՝ \_\_\_\_ \_\_\_\_\_\_\_\_\_\_\_\_\_\_\_\_ 2025 թ․ |